Nasionale inperkingsregulasies – Fase 2 - Corona Krisissentrum
Tuis / Covid 19 en die ekonomie / Nasionale inperkingsregulasies – Fase 2
Nasionale inperkingsregulasies – Fase 2
Die regering het op Donderdag 16 April 2020, die dag waarop die oorspronklike inperking tot 'n einde sou kom, nuwe regulasies ten opsigte van die nasionale inperking aangekondig. Die regulasies kan 'n mate van verligting vir sommiges bring.
Die wysiging van die aanvanklike inperkingsregulasies lui die tweede fase van Suid-Afrika se nasionale inperking in.
Die Minister van Samewerkende Regering en Tradisionele Sake, dr. Nkosazana Dlamini-Zuma, sê die nuwe regulasies is hoofsaaklik bykomend tot die bestaande regulasies wat ingestel is voordat die inperking verleng is.
Sy sê dat daar in die komende weke verdere verslappings van regulasies verwag kan word, maar was egter nie bereid om oor besonderhede oor skole en wanneer hulle sal kan oopmaak, uit te brei nie. Wat nywerhede betref, het sy genoem dat hulle geleidelik aan die gang sal kom as deel van 'n ordelike manier om die inperking te lig.
Die nuwe regulasies is reeds in die Staatskoerant gepubliseer. Die regulasies geniet wetstatus en oortreding daarvan is strafregtelik vervolgbaar.
Hier volg 'n lys van dit wat ons tot dusver oor die nuwe inperkingsregulasies weet:
Ondernemings wat voertuie vir noodsaaklike dienste herstel, kan heropen. Jy mag ook voortaan 'n elektrisiën of 'n loodgieter kontak om noodwerk by jou huis te kom doen.
Die nuwe regulasies erken dat die voertuie van noodsaaklike werkers in die tydperk onklaar kan raak en dat dit herstel moet kan word. Volgens Dlamini-Zuma is die wysiging ingestel sodat motorwerktuigkundiges vir dié doeleinde na hul werk kan terugkeer.
Dieselfde geld vir loodgieters en elektrisiëns sodat hulle noodsaaklike werk by huishoudelike kliënte kan uitvoer.
Ander vakmanne wat ook toegelaat sal word om werk in noodgevalle te doen, sluit in:
Glas- en ruitvervangers
Die verbod op die vervoer of verkoop van alkohol bly staan, maar
die nuwe regulasies maak voorsiening vir die vervoer van alkohol vir kommersiële doeleindes soos vir gebruik in ontsmettingsmiddels in.
Sigarette mag steeds nie verkoop word nie
Die nuwe regulasies maak geen melding van sigarette nie en die verkoop van sigarette is dus steeds verbode.
Buurtwagte mag steeds nie hul gebiede patrolleer nie
Volgens Bheki Cele, die minister van polisie, is daar nie tans planne om buurtwagte toe te laat om hul buurte te patrolleer nie. Hy het gesê dat sekuriteitsmaatskappye wel van wagte mag gebruik maak om eiendom te beskerm.
Volgens Cele is daar twee probleme om buurtwaggroepe toe te laat om hul werk te doen, naamlik dat daar geen struktuur is om hulle aanspreeklik te hou vir hul optrede nie en anders as die polisie en die soldate is hulle nie gekeur nie of hul agtergrond is ook nie noodwendig bekend nie.
Kinders mag tussen ouers beweeg maar onderworpe aan voorwaardes
Volgens Dlamini-Zuma mag kinders van geskeide ouers nou tussen ouers beweeg mits die ouers ten minste 'n geboortesertifikaat kan toon wat die band tussen die ouer en die kind kan bewys.
Geen verandering aan begrafnisreëls
Dlamini-Zuma het bevestig dat daar geen verandering aan die regulasies oor die bywoning van begrafnisse is nie. Sy sê dat begrafnisse steeds streng deur slegs 50 mense bygewoon mag word en dat naaste familielede wat moet reis om die begrafnis by te woon, steeds 'n permit wat deur 'n landdros afgeteken is, sal benodig.
Sommige winkels wat hardeware en onderdele verkoop, kan weer open – hoewel slegs vir nooddoeleindes
Hardewardeprodukte, komponente en voorrade wat deur vakmanne benodig word vir noodherstelwerk by huise sal nou ingesluit word in die lys van noodsaaklike items.
Hardewareprodukte en voorraad wat deur noodsaaklike instellings soos hospitale benodig word, mag ook verkoop word. Daar is egter streng maatreëls in plek om toe te sien dat diegene wat nie-noodsaaklike hardeware en voorrade aankoop, strafregtelik vervolg sal word.
Motoronderdele mag ook aangekoop word, maar slegs vir die doeleindes om die voertuig van 'n noodsaaklike werker te herstel.
Winkels wat hardewareprodukte en motoronderdele verkoop, moet 'n register byhou van persone wat noodsaaklike items aankoop en moet ook 'n afskrif hou van 'n getekende verklaring deur die persoon wat die aankope doen dat die goedere wat aangekoop word wel noodsaaklike items is.
Meer oproepsentrums kan weer oopmaak, insluitend dié van kleinhandelaars
Omdat die kaarte van winkels deur versekeringspolisse gedek word wat geaktiveer moet word, mag meer oproepsentrums begin funksioneer. Dit sluit die oproepsentrums van kleinhandelaars in.
Volgens die nuwe regulasies mag inbelsentrums wat nodig is om gesondheid-, veiligheid- en maatskaplike ondersteuning, regerings- en finansiële dienste te bied, of wat te make het met die herstrukturering van skuld vir verbruikers van kleinhandelaars en om toegang te kry tot korttermynversekeringpolisse wat genoodsaak word deur verminderde inkomste of 'n verlies aan inkomste, mag funksioneer.
Beperkings op uitvoere is verlig sodat hawens nie oorvol is wanneer die inperking gelig word nie.
Alle myne wat dienste of produkte aan Eskom lewer, moet ten volle operasioneel wees en raffinaderye moet op volle kapasiteit werk om seker te maak dat daar genoeg brandstof is vir alle verbruikers wanneer die inperking gelig word.
Daar is ook streng voorwaardes wat geld wanneer mynwerkers werk toe terugkeer en toetse om te bepaal of 'n werknemer geskik is vir werk, sal gedoen word.
https://businesstech.co.za/news/government/390117/new-regulations-as-south-africa-prepares-for-incremental-lifting-of-lockdown/